L'editor de textos

En el punt anterior, hem vist que, a l'hora d'inserir etiquetes, es mostra un editor de textos molt potent que ens permet fixar les propietats i estils dels textos: font, paràgraf, etc.

L'editor de textos per defecte (anomenat Atto) té una sèrie d'icones com les que es mostren a la figura:

Botons de l'editor

A la primera fila tenim diferents botons (alguns d'ells estan agrupats):

Expandir: permet mostrar més opcions de l'editor.

Estils de text:

Estils: ofereix diferents estils per defecte per configurar el text.

Negreta: permet posar el text en negreta.

Cursiva: permet posar el text en cursiva.

Llistes:

Llista desordenada: amb aquesta opció crearem llistes amb un símbol davant de cada element.

Llista ordenada: és similar a l'anterior però amb nombres.

Color de la tipografia: permet aplicar color al text.

Hipervincles:

Enllaç: permet afegir un hipervincle.

Desenllaçar: permet llevar un hipervincle.

A la segona fila tenim:

Contingut multilingüe: permet crear textos en diferents idiomes.

Multimèdia:

Imatge: ofereix la possibilitat d'inserir una imatge.

Multimèdia: permet afegir àudio i vídeo (tant de fitxers com de pàgines web).

Gravar àudio: si tenim micròfon podrem gravar l'àudio directament amb aquesta opció.

Gravar vídeo: similar a l'anterior però amb el vídeo (necessitarem una webcam).

Gestionar arxius: permet gestionar els arxius incrustats.

Estils de text:

Subratllar: amb aquesta opció subratllarem un text.

Ratllar: permet ratllar un text.

Subíndex: converteix el text a subíndex.

Superíndex: converteix el text a superíndex.

Paràgrafs:

Esquerra: alinea un paràgraf a l'esquerra.

Dreta: alinea un paràgraf a la dreta.

Centre: alinea un paràgraf al centre.

Sagnies:

Sagnia inversa: permet disminuir la sagnia.

Sagnia: permet ampliar la sagnia.

A la tercera fila tenim:

Editor d'equacions: mostra un editor d'equacions en LaTeX.

Inserir caràcter: permet inserir un caràcter d'un llistat.

Taula: crea una taula amb les files i columnes que li diguem.

Netejar el format: elimina el format del text seleccionat.

Desfer: desfà l'últim canvi.

Refer: refà l'últim canvi.

Accessibilitat:

Comprovació d'accessibilitat: ens indica si el text és accessible o no.

Ajudant de lector de pantalla: ens ofereix ajuda per facilitar la labor al lector de pantalla.

HTML: mostra el codi HTML del text.

Enllaços

Com hem comentat en l'editor de textos, una de les possibilitats que ofereix és la de crear enllaços a altres pàgines web. Els passos a seguir per crear-los són senzills:

Premerem el botó Enllaç i es mostrarà una finestra: Finestra per crear l'enllaç

En ella podrem seleccionar:

El text de l'enllaç (URL): en el cas que siga una pàgina web externa l'escriurem directament, i en cas que siga un fitxer personal, premerem el botó Navegar pels repositoris per buscar-lo i/o pujar-lo al servidor.

Si es desitja que l'enllaç s'òbriga en una altra finestra.

Anem a veure un exemple amb un enllaç a la Viquipèdia, per això, escriurem el text http://wikipedia.org a l'espai per a l'URL i seleccionarem l'opció d'obrir en una nova finestra: Configuració de l'enllaç

Una vegada fet, es mostrarà l'enllaç amb el text: Enllaç creat

Ara podrem modificar el seu text (el que no implica que es modifique l'adreça web), canviant el text de l'enllaç o l'adreça web (seleccionant l'enllaç i prement, una altra vegada, sobre el botó Enllaç). D'altra banda, en cas de voler eliminar l'enllaç haurem de seleccionar el text de l'enllaç i prémer el botó Desenllaçar, tal com es mostra en la figura: Desenllaçar

La millor forma d'escriure un enllaç és localitzar primer la pàgina que volem enllaçar en un navegador web, copiar la seua adreça i apegar-la en el quadre de diàleg d'inserir enllaç. I recorda que és preferible que els enllaços inserits s'òbriguen sempre en una nova finestra.

Cas pràctic En aquest cas pràctic modificarem el text de la Unitat 1 perquè continga diferents enllaços que s'obriran en una nova finestra. Per a això hauràs de: Editar l'etiqueta afegint un text que contindrà l'enllaç. Crear un enllaç seleccionant el text i afegint l'enllaç a la pàgina desitjada.

Vídeos

Inserir vídeos de YouTube (o d'altres serveis), en lloc de pujar un vídeo creat per nosaltres o descarregat amb llicència, presenta una sèrie d'avantatges:

No és necessari pujar el vídeo, sinó que només s'enllaça. Així que ens estalviem tot el temps de pujada de l'arxiu, així com l'espai que ocupa l'arxiu en el curs.

No tenim problemes de drets d'autor per pujar un contingut amb copyright, ja que és sobre YouTube sobre qui recau la comprovació dels drets i les possibles reclamacions.

Per contra, correm el risc que YouTube elimine el vídeo i ens quedem sense contingut.

Es recomana enllaçar vídeos de YouTube seguint una sèrie de passos realment senzills:

Premem el botó Multimèdia, la qual cosa farà que es mostre una finestra amb tres opcions:

La pestanya Enllaç permet enllaçar elements multimèdia.

La pestanya Vídeo permet pujar els nostres propis vídeos.

La pestanya Àudio permet pujar els nostres propis àudios.

Finestra Multimèdia

Una vegada introduïda l'URL del vídeo, premerem el botó Insereix un fitxer multimèdia. Després de guardar, a la pàgina del curs es mostrarà el vídeo en miniatura.

Cas pràctic En aquest cas pràctic inserirem un vídeo de YouTube. Per a això hauràs de: Crear una nova etiqueta. Inserir un element multimèdia amb un vídeo de la teua elecció

Adaptació del curs: Aules nivell inicial